Mapa das reservas dos Estados Unidos.
Denomínase **reserva india** aos territorios dos EUA (en inglés: *Indian reservation*) ou do Canadá (en inglés: *Indian reserve*, en francés: *réserve indienne*) que están baixo a soberanía limitada dunha tribo nativo americana ou varias.

Reservas nos Estados Unidos
---------------------------

Nos Estados Unidos, a gran maioría das tribos son consideradas *servant nations* (nacións domésticas) e viven nas terras tribais tradicionais que se reservaron polo goberno federal como reservas indias, aínda que tamén moitas tribos foron obrigadas a cambiar de localización.

A administración desas terras depende do Departamento do Interior por medio da *Bureau of Indian Affairs* (BIA) ou Oficina de Asuntos Indios. En California case a metade das reservas denomínanse Rancherías; en Novo México, case todas levan o nome de *Pueblos* e nalgúns estados do oeste, espacialmente Nevada, hai zonas de nativos americanos que se denominan como colonias indias.

Hai arredor de 326 reservas indias nos Estados Unidos, o que significa que non tódalas tribos recoñecidas (máis de 566 a nivel federal, en outubro de 2016) teñen a súa propia reserva. Algunhas tribos teñen máis dunha reserva, outras teñen unha compartida e outras non teñen ningunha. Ademais, debido ás adxudicacións do pasado que daban terras a non indios, algunhas reservas están moi fragmentadas, sendo enclaves illados. Este cúmulo de factores crean dificultades administrativas, políticas e legais para as comunidades indias.

A súa área total xeográfica é de 22.700.000 hectáreas (227.000 km2), o cal representa o 2,3% da área total dos Estados Unidos (962.909.099,6 ha). Comparadas cos estados dos Estados Unidos, a maioría son pequenas, porén hai doce reservas indias maiores có estado de Rhode Island que abrangue 314.425 hectáreas, e nove delas son maiores có estado de Delaware (32.761 ha). A reserva de maior tamaño pertence á Nación Navajo sendo semellante en tamaño a Virxinia Occidental. As reservas están desigualmente espalladas por todo o país, a maioría ó oeste do Río Mississippi.

Debido a que as tribos teñen certa soberanía, as leis varían dunhas terras a outras. Esas leis poden permitir o xogo legal en casinos para atraer turistas. O consello tribal, e non o goberno federal, é o que ten xeralmente a xurisdición nas reservas. Moitas reservas establecéronse polo goberno federal, mais unhas poucas, principalmente no leste, teñen a súa orixe no recoñecemento do estado.

A BIA dividiu a administración das 326 reservas en 12 oficinas rexionais (Alasca, Oriental, Leste de Oklahoma, Grandes Chairas, Medio Oeste, Navajo, Noroeste, Pacífico, Montañas Rochosas, Chairas do Sur, Suroeste e Occidental) que se subdividen en 83 axencias ou zonas. Estas funcionan como intermediarios entre o nativo americano e a BIA, aínda que a miúdo carecen de cooperación e de cartos. Cada reserva correspóndese, normalmente, cunha tribo grande, aínda que as tribos pequenas adoitan se agruparen nunha reserva máis ou menos grande, como a Axencia Everett para os Puget Sound Salish. As axencia encárganse de distribuíren racións, nomear interlocutores, da policía indíxena, fomentar proxectos...; é dicir de tódolos servizos agás os médicos.

Notas
-----

1. 1 2  "Listaxe de tribos recoñecidas polo goberno federal de EE.UU." (en inglés). Consultado o 30-12-2016.
2. ↑  Sutton, 199.
3. ↑  Kinney (1937)
4. ↑  Sutton (1975)
5. ↑  Davies & Clow (2009)
6. ↑  Sutton (1991)
7. ↑  Para máis datos, ver Tiller (1996)
8. ↑  "Oficinas Rexionais da BIA". Consultado o 01-01-2017.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Reserva india Modificar a ligazón no Wikidata*** |

### Bibliografía

* Davies, Wade; Clow, Richmond L. (2009). *American Indian Sovereignty and Law: An Annotated Bibliography*. Serie Native American Bibliography Series, nº 29 (en inglés). Lanham, MD: Scarecrow Press. ISBN 978-0810862357.
* Kinney, J. P. (1937). *A Continent Lost: A Civilization Won: Indian Land Tenure in America* (en inglés). Baltimore: Johns Hopkins University Press.
* Sutton, Imre (1975). *Indian Land Tenure: Bibliographical Essays and a Guide to the Literature* (en inglés). Nova York: Clearwater Publishers.
* Tiller, Veronica E. Velarde (ed.), ed. (1996/2005). *Tiller's Guide to Indian Country: Economic Profiles of American Indian Reservations* (en inglés). Alburquerque: Bow Arrow Publishing Co. ISBN 978-1885931047.

### Outros artigos

* Bureau of Indian Affairs

### Ligazóns externas

* Listaxe alfabética de reservas indias dos Estados Unidos *(en inglés)*

* Portal:Pobos indíxenas de América
* Portal:Estados Unidos de América

|  |  |
| --- | --- |
| Control de autoridades | 
* Wd: Q5398059
* AAT: 300008506
* BNCF: 5342
* GEC: 0237152
* LCCN: sh2008104389
* NDL: 00564193

 |